**BASES REGULADORES DE LA**

 **RUA DE CARNESTOLTES 2020 DE LA ROCA DEL VALLÈS**

1. **OBJECTE**

El Carnaval de la Roca del Vallès té un caràcter popular i festiu, i per tant, defuig de qualsevol tipus de competitivitat, cosa que s’aconsegueix amb la col·laboració i l’esforç de les colles i comparses que hi participen i la Comissió de Festes de Carnestoltes. És competència de la regidoria de Cultura de l’Ajuntament la tasca de coordinar i aglutinar els diferents actes i el que té a veure amb la seva organització, i més concretament amb les rues.

1. **ACTES PREVISTOS**

La rua de Carnestoltes a la Roca es celebra el dissabte 22 de febrer, a les 17 hores, amb el recorregut següent:

La concentració serà a les 16.30 h a la plaça Església, a les 17 h acte “performance” i cremada del rei carnestoltes.

En acabar recorregut fins el Centre Cultural la Roca i a l’arribada es celebrarà un berenar popular seguit del concurs de disfresses infantils.

A les 21 h es celebrarà el sopar popular en el mateix Centre Cultural, organitzat per part d’una de les entitats col·laboradores de la Comissió de Carnestoltes.

I seguidament, concurs de disfresses d’adults i ball i música per tots els participants.

1. **PARTICIPACIÓ**

Poden participar a la rua de Carnestoltes totes aquelles persones, colles i/o comparses que així ho desitgin amb un mínim de 2 persones per comparsa i que compleixin els requisits establerts en les presents bases.

Cada carrossa o comparsa nomenarà una persona responsable que serà la interlocutora vàlida amb l’organització. Aquesta persona tindrà cura que els membres del seu grup mantinguin un comportament adequat i en el cas que hi hagin menors hi haurà d’haver una persona adulta responsable.

Les entitats i associacions del municipi que així ho demanin optaran a una subvenció de 300 euros, en concepte de confecció de carrossa de Carnestoltes.

L’ordre de participació el marcarà l’Ajuntament segons les inscripcions i, si es dóna el cas, es tindrà en compte el tipus de disfresses per evitar que hi hagi dues colles amb disfresses similars seguides, i aquest ordre es donarà a conèixer el mateix dia de la rua.

Les colles i comparses participaran de forma cívica a la cercavila, abstenint-se de realitzar qualsevol acció que en pugui pertorbar el normal desenvolupament.

Per a la celebració de la rua l’Ajuntament posarà a disposició de totes les comparses que vulguin, les plataformes per fer carrossa, sempre i quan tenint preferència les sol·licituds fetes per les entitats del municipi. L’organització es posarà en contacte amb totes les peticions rebudes per valorar les condicions d’ús i cessió de la plataforma.

1. **INSCRIPCIONS**

Cal inscriure’s prèviament (la inscripció és gratuïta). Les inscripcions es faran a la regidoria de Cultura mitjançant el correu electrònic: cultura@laroca.cat. També es podran formalitzar a l’oficina d’Atenció al Ciutadà OAC, en horari de 9 a 14h de dilluns a divendres i dilluns i dijous de 16 a 18.30 h.

En el cas de menors d’edat, la inscripció l’haurà de signar el pare/la mare o el/la tutor legal de la persona participant. En el cas de ser una comparsa o un grup de menors de 18 anys, també s’haurà de responsabilitzar una persona adulta.

Per tal de poder fer l’exhibició de les disfresses al CC\_LR hauran d’enviar la cançó en un arxiu al correu de cultura@laroca.cat juntament amb el full de la inscripció i nom de la comparsa.

El termini d’inscripcions finalitzarà el dijous 20 de febrer a les 23.29 h.

Es recomana fer les inscripcions prèvies tan per comparses com per individuals, donat que l’organització no pot assegurar fer-les el mateix dia de la rua.

**Dades necessàries per a la inscripció**

Nom i cognoms del participant

Nom i cognom del representant (en cas de menors de 18 anys)

Nom de la disfressa i/o comparsa

Domicili

Telèfon

Correu electrònic

Cal emplenar el full d’inscripció que trobareu a la pàgina web de l’Ajuntament de la Roca del Vallès

No es podran fer inscripcions el mateix dia de la rua per participar en el concurs de disfresses. Si és podrà participar a la rua i a la festa del Centre Cultural malgrat no estar inscrit/a.

1. **HORA I LLOC DE CONCENTRACIÓ DELS PARTICIPANTS**

La concentració de tots els participants serà a les 16.30 h al carrer Església, davant de l’esplai la Xiruca, per col·locar les comparses i formar l’ordre de la rua. La rua s’iniciarà a les 17 h.

1. **CONCURS I ATORGAMENT DE PREMIS**

Podran participar al concurs de Carnestoltes 2020 totes les persones, grups i associacions que ho desitgin i vinguin disfressades, ja sigui mitjançant una comparsa o bé a títol individual.

El concurs tindrà lloc al finalitzar la Rua, a l’auditori del Centre Cultural de la Roca (c. Lope de Vega, 12).

Hi haurà sis premis en categoria infantil, dels quals seran 3 premis per disfresses individuals i tres premis per comparses infantils

I sis premis més en categoria d’adult, tres per individuals d’adult i 3 premis per comparses d’adults

Els premis no seran diners en metàl·lics, sinó que seran obsequis a decidir per la Comissió del Carnestoltes.

El jurat del concurs estarà format per diverses persones representants del teixit associatiu del municipi i estarà presidit pel regidor de Cultura o a qui li delegui.

A més a més formarà part del jurat un membre de cada comparsa inscrita en el concurs.

El jurat valorarà com han estat elaborades els disfresses, l’originalitat, l’existència de complements i/o altres elements relacionats amb les disfresses, la posada en escena i caracterització, així com altres aspectes que el jurat consideri rellevants.

L’Ajuntament de la Roca del Vallès, com a organitzador de l’acte, es reserva tota facultat de modificació del recorregut, horaris i dies de celebració de la rua, quan causes d’interès general així ho justifiquin.

**FULL D’INSCRIPCIÓ CARNESTOLTES 2020 LA ROCA DEL VALLÈS**

**Organitza: Comissió de Carnestoltes i Ajuntament de la Roca del Vallès**

Jo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ amb DNI \_\_\_\_\_\_\_\_\_\_\_\_\_\_\_\_\_, en representació o autoritzada per \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ amb adreça postal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ formalitzo com a persona física i/o responsable delegat de la colla i /o grup de persones que vol participar a la Rua de Carnestoltes de La Roca del Vallès 2020 a la present inscripció.

Dades dels membres que conformen la comparsa o carrossa (cal especificar un mínim de tres persones responsables).

|  |  |  |  |
| --- | --- | --- | --- |
| **NOM DISFRESSA I/O COMPARSA** | **EDAT** | **Telèfon de contacte** | **Adreça electrònica** |
|  |  |  |  |
|  |  |  |  |
|  |  |  |  |

 Envio arxiu amb la cançó de l’exhibició al correu de cultura@laroca.cat

\*D'acord amb la Llei orgànica 15/1999 de 13 de desembre, de protecció de dades de caràcter personal, les dades seran incloses en un fitxer de les entitats gestores d'aquest servei, amb la finalitat de gestionar el correcte funcionament de l'activitat.

\* La participació a les activitats del Carnestoltes 2020 implica l’acceptació de les corresponents bases de participació i n’exclou la responsabilitat de l’Ajuntament en la producció de danys personals o materials que puguin patir els participants o que aquests puguin ocasionar a tercers.

Signatura,\_\_\_\_\_\_\_\_\_\_\_\_\_\_\_\_\_\_\_\_\_\_\_\_ de \_\_\_\_\_\_\_\_\_\_\_\_\_\_\_\_\_de 2020